Katsotuimmat televisiolähetykset Suomessa
Nykyaikaisen televisiomittausjärjestelmän (vuodesta 1987 lähtien) katsotuin ohjelma on Jääkiekon MM-kilpailuiden 2016 loppuottelu Suomi–Kanada, joka esitettiin MTV3- ja MTV Sport 1 -kanavilla. Lähetys keräsi 3,25 miljoonaa katsojaa.
Salatut elämät
2000-luvun alussa "Salatut elämät" oli todella suuressa suosiossa. Sarja nousi heti alkuaikoina katsotuimpien ohjelmien joukkoon. Sarjan kaikkien aikojen katsotuin jakso (osa 390) "Kalle tekee päätöksen armeijan suhteen" esitettiin 26. helmikuuta 2001, jolloin sarjalla oli 1 360 000 katsojaa.
Vuonna 2002 "Salatut elämät" ylsi vuoden katsotuimpien ohjelmien TOP10-listan sijalle 9. Kyseisenä vuonna sarjan katsotuin jakso keräsi 1 308 000 katsojaa.